[{"text_idx": "#000005", "text": "Identifikazio-fasea (0-2 urte): Haurrak bere lateralitatea zehaztu gabe duen unea da. Bi esku dituela eta bereak direla deskubritzen du. Etapa horretan, manipulatzen dituen objektuak hartu eta bota egiten ditu, eta konturatzen da horrek ingurunearekin elkarreragiteko aukera ematen diola.Alternantzia-fasea (2-4 urte): Haurra esploratzaile bihurtzen den aldia da, denak liluratzen du eta, horregatik, batetik bestera ibiltzen da, bere eskura dagoen guztia ukituz. Arretaz begiratuz gero, ikusiko dugu bi eskuak berdin erabiltzen dituela edozein jarduera burutzeko.Automatizazio-fasea (4-7 urte): 4 urtetik aurrera, haurrak pixkanaka bere keinuak automatizatzen dituela ikusiko dugu. Haurra alde bat bestea baino gehiago erabiltzen hasten den unea da honakoa. Horrela, zulo batetik begi nagusitik begiratzen hasiko da, telefonoaren aurikularra lehentasunezko belarrira eramango du, pilotari oin nagusiarekin joko dio, arkatza esku dominantearekin hartuko du idazteko, edo edalontzi bat ohiko bilakatuko duen esku horrekin hartuko du."}, {"text_idx": "#000007", "text": "Alternantzia-fasea (2-4 urte): Haurra esploratzaile bihurtzen den aldia da, denak liluratzen du eta, horregatik, batetik bestera ibiltzen da, bere eskura dagoen guztia ukituz. Arretaz begiratuz gero, ikusiko dugu bi eskuak berdin erabiltzen dituela edozein jarduera burutzeko."}, {"text_idx": "#000008", "text": "Automatizazio-fasea (4-7 urte): 4 urtetik aurrera, haurrak pixkanaka bere keinuak automatizatzen dituela ikusiko dugu. Haurra alde bat bestea baino gehiago erabiltzen hasten den unea da honakoa. Horrela, zulo batetik begi nagusitik begiratzen hasiko da, telefonoaren aurikularra lehentasunezko belarrira eramango du, pilotari oin nagusiarekin joko dio, arkatza esku dominantearekin hartuko du idazteko, edo edalontzi bat ohiko bilakatuko duen esku horrekin hartuko du."}, {"text_idx": "#000009", "text": "Ohartuko zineten, beraz, lateralitatea Haur Hezkuntzako etapan definitzen duela haurrak. Hori dela eta, gorputzaren bi alboen eta bi eskuen gaineko jarduerak burutu beharko dira hemen, haurrak bere sintesia egin dezan eta lehentasunezko eskua aukeratzeko adina datu izan ditzan."}, {"text_idx": "#000016", "text": "Baina, momentua iristen denean, nola jakin dezakegu gure haurraren lateralitatea?"}, {"text_idx": "#000017", "text": "3-4 urtetik aurrera, zuen haurrekin behaketa hauek egin ditzakezue, zein aldetara jotzen duen ikusteko (baina gogoan izan 6-7 urtera arte haurrak ez duela bere lateralitatea guztiz garatua izango):"}, {"text_idx": "#000018", "text": "Nola jaten du, eskuinarekin ala ezkerrarekin?Pilota bat botatzean zein eskurekin hartzen du? Eta ostikoz, zein hankarekin jotzen dio?Guraizeekin mozten saiatzen denean, nola egiten du eskubiaz edo ezkerraz?Hortzak eskuilatzea senez egiten omen dugu, nola egiten du zure haurrak?Eskuinarekin ala ezkerrarekin orrazten du bere burua? Eta besteena?Arkatza zein eskurekin heltzen du?Poto baten estalkia biratzeko eskatzen badiogu, nola egiten du?Zintz egiteko eskatuz gero, zein eskurekin heltzen dio sudurrari?"}, {"text_idx": "#000021", "text": "Guraizeekin mozten saiatzen denean, nola egiten du eskubiaz edo ezkerraz?"}, {"text_idx": "#000022", "text": "Hortzak eskuilatzea senez egiten omen dugu, nola egiten du zure haurrak?"}, {"text_idx": "#000029", "text": "Nola egin dezakegu honen lanketa? Nola estimula dezakegu haurra bere lehentasunezko aldea aukeratzeko gai izan dadin?"}, {"text_idx": "#000033", "text": "Twister jolas klasikoa [txantiloia]Oinen ibilbidea [txantiloia]Oin eta eskuen ibilbidea [txantiloia]Ibilbide itsua: begiak estaliko dizkiogu jolasean parte hartu behar duen haurrari eta ibilbidearen hasieran ipiniko da. Ibilbidea A4 orriez osatua egongo da lurrean, eta haurra orriz orri joan beharko da orriak zapalduz guk gidatzen dugularik. Nola? Eskuineko sorbaldan ukituz gero eskuinera eman beharko du pauso bat. Ezkerreko sorbaldan ukituz gero, pausoa ezkerrera eman beharko du. Eta buruan ukituz gero pauso bat aurrera. Horrela, gorputzean sentitzen duenaren arabera joango da ibilbidean aurera. (jarraian duzue bideo bat)Laguna ispilu!: parez-pare jarriko dira aurrak binaka eta batak egiten dituen mugimenduak besteak egin beharko ditu ispilu batean ikusten ariko balitz bezala. (jarraian dituzue pare bat argazki)"}, {"text_idx": "#000050", "text": "Covid-19a eta egokitzapen-aldia. Nola lagun diezaioket eskolatik eta etxetik nire txikiari?"}]